ΓΡΑΠΤΗ ΕΡΩΤΗΣΗ E-3339/00

υποβολή: Monica Frassoni (Verts/ALE) προς την Επιτροπή

(25 Οκτωβρίου 2000)

Θέμα: Παρεμβάσεις τουριστικού και οικοδομικού χαρακτήρα κατά μήκος της ακτής της Teulada στη Σαρδηνία (Ιταλία)

Το Δημοτικό Συμβούλιο της Teulada (Cagliari, Ιταλία) ενέκρινε στις 30 Ιουνίου 2000(1) μία σειρά χωροταξικών σχεδίων για παρεμβάσεις τουριστικού, οικοδομικού χαρακτήρα στην τοποθεσία Malfatano (ξενοδοχεία, ενοικιαζόμενα διαμερίσματα, ιδιωτικές κατοικίες,πηρεσίες, γήπεδα γκολφ) συνολικού όγκου άνω των 143 000 κυβικών μέτρων πουπέβαλε η εταιρία SΙΤΑS.

Η ακτή την οποία αφορούν οι εν λόγω παρεμβάσεις, η οποία περιλαμβάνεται μεταξύ του Capo Spartivento και του λιμένα της Teulada (δήμοι Teulada και Domus de Maria), είναι μία από τις ελάχιστες ακόμη άθικτες και άγριες ακτές της Μεσογείου, που προστατεύεται με δέσμευση για χώρους ιδιαιτέρου φυσικού κάλλους (νομοθετικό διάταγμα αριθ. 490/1999) και είναι χώρος που ο νόμος 394/1991 έχει προσδιορίσει ως προστατευόμενη θαλάσσια περιοχή.

Τα χωροταξικά σχέδια φαίνεται εξάλλου ότι αφορούν και καμένες δασικές εκτάσεις, επί των οποίων απαγορεύεται η οικοδόμηση καθόσον δεσμεύονται στη διατήρηση της χρήσης του εδάφους προ της πυρκαγιάς (εθνικός νόμος 47/1975 που συμπληρώθηκε από τον εθνικό νόμο 428/1993).

Οι οικολογικές ενώσεις Φίλοι της γηςκαι Ομάδα νομικής παρέμβασης έχουν ήδη επισημάνει την περίπτωση στις εθνικές και τοπικές δημόσιες αρχές. Ωστόσο, ουδεμία εκ των προαναφερθεισών παρεμβάσεων τουριστικού οικοδομικού χαρακτήρα προκύπτει να έχειποβληθεί σε συγκεκριμένη και δεσμευτική αξιολόγηση επιπτώσεων στο περιβάλλον σύμφωνα με την οδηγία 85/337/ΕΟΚ(2), που συμπληρώθηκε και τροποποιήθηκε από την οδηγία 97/11/ΕΚ(3) παράρτημα ΙΙ, σημείο 12, εδάφιο γ).

1. Μπορεί η Επιτροπή να γνωστοποιήσει εάν έχει γνώση των ανωτέρω;

2. Μπορεί η Επιτροπή να εξακριβώσει την τήρηση της οδηγίας περί της αξιολόγησης των επιπτώσεων στο περιβάλλον, στο πλαίσιο των προαναφερθεισών παρεμβάσεων;

3. Προτίθεται η Επιτροπή να λάβει τα δέοντα σχετικά μέτρα;

4. Προβλέπονται ή είναι σε εξέλιξη κοινοτικές χρηματοδοτήσεις, μεταξύ άλλων και μέσω των διαρθρωτικών ταμείων, που θα μπορούσαν να αφορούν άμεσα ή έμμεσα τα εν λόγω χωροταξικά σχέδια.;

(1) Δημοτικές αποφάσεις 47, 48, 49, 50 και 51 της 30.06.2000.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(4 Δεκεμβρίου 2000)

Το σχέδιο στο οποίο αναφέρεται το Αξιότιμο Μέλος φαίνεται ότι καλύπτεται από την κλάση σχεδίων που περιλαμβάνεται στο σημείο αριθ. 12 (γ) του παραρτήματος II της οδηγίας του Συμβουλίου 97/11/ΕΚ της 3 Μαρτίου 1997 με την οποία τροποποιούνταν η οδηγία του Συμβουλίου 85/337/ΕΟΚ της 27 Ιουνίου 1985 για την αξιολόγηση των επιπτώσεων ορισμένων δημοσίων και ιδιωτικών σχεδίων επί του περιβάλλοντος.

Η οδηγία, προβλέπει ότι (Άρθρο 4, παράγραφος 2): δυνάμει του άρθρου 2(3), για τα σχέδια που περιλαμβάνονται στο παράρτημα II, τα κράτη μέλη αποφασίζουν μετά από: (α) κατά περίπτωση εξέταση, ή (β) με βάση τα όρια ή τα κριτήρια που θέτει το κράτος μέλος, κατά πόσον το σχέδιο θα γίνει αντικείμενο αξιολόγησης, σε συμφωνία με τα άρθρα 5 έως 10. Τα κράτη μέλη μπορούν να αποφασίσουν την εφαρμογή και των δύο διαδικασιών που αναφέρονται στα σημεία α) και β) παραπάνω.

Στη συγκεκριμένη περίπτωση, επειδή η Επιτροπή δεν γνωρίζει την κατάσταση που περιγράφει το Αξιότιμο Μέλος, θα προχωρήσει στα ενδεδειγμένα βήματα για να συλλέξει λεπτομερείς πληροφορίες σχετικά και για να εξασφαλίσει την τήρηση της κοινοτικής νομοθεσίας.